欒棄奇育皆賦集字韵詩再次其韵示之
作者：趙鼎臣
朝代：宋

paragraphs: 我家不減烏衣集，何曾以沫空相濕。
父兄共有清白傳，家世不於名利急。
稍侵老景何足道，粗喜汝曹皆有立。
天路崢嶸在一飛，承明翕習期三入。
乘時便可功業建，發策豈爲科第及。
連珠合璧競名聲，九棘三槐爭品級。
金門他日看汝游，竹隠何年助吾葺。
男兒志氣要軒昂，肯作楚囚相對泣。